Gereelde terugvoer oor energiekrisis vereisNosiviwe Mapisa-Nqakula (Argieffoto: GCIS) Die speaker van die nasionale vergadering, Nosiviwe Mapisa-Nqakula, het die leier van regeringsake, adjunkpres. David Mabuza, versoek dat die parlement op hoogte gehou moet word van uitvoerende ingrypings om die energiekrisis te hanteer. Speaker Mapisa-Nqakula het briewe van die Demokratiese Alliansie, Ekonomiese Vryheidsvegters en die United Democratic Party se leiers ontvang om te versoek dat sy die nasionale vergadering terugroep uit die kiesafdeling. Die politieke partye versoek dat die nasionale vergadering die energiekrisis, stygende brandstofkoste en voortgesette kragonderbrekings moet bespreek en oplossings moet vind. “Dit is ondanks twee debatte, in Maart en Mei, in die nasionale vergadering oor die impak van die energiekrisis op burgers en ondernemings,” het Moloto Mothapo, woordvoerder van die parlement, Saterdag in ŉ verklaring gesê. Mothapo sê die speaker het, in die lig van die nadelige impak wat die krisis op die land en die ekonomie het, en in lyn met die parlement sê grondwetlike oorsigtelike rol, versoek dat die nasionale vergadering op hoogte gehou moet word van enige programme of ingrypings wat die uitvoerende raad in plek stel om die energiekrisis te hanteer. Die speaker het haar kommer uitgespreek dat die kragonderbrekings ongekende probleme vir die burgers van die land veroorsaak en ondernemings en vervaardiging kniehalter. Die speaker het ook Cedric Frolick, voorsitter van die komitees in die nasionale vergadering, versoek dat die NV se oorsigtelike komitees alle sake van nasionale belang moet prioritiseer, insluitend oorsig oor beurtkrag, brandstofpryse en, waar van toepassing, terugvoer moet gee aan die NV.